b'\n_START_ARTICLE_\nAuduns borg\n_START_PARAGRAPH_\nAuduns borg (ogs\xc3\xa5 kendt som Audunsborg og Hegrenes-borgen) er ruinerne af et borganl\xc3\xa6g og slot i sten ved Hegranes i J\xc3\xb8lster kommune, Sogn og Fjordane. Ruinerne stammer fra baron Audun Hugleikssons borg p\xc3\xa5 \xc3\x85lhus. Borgen blev sandsynligvis opf\xc3\xb8rt i slutningen af 1200-tallet, men det er usikkert om det blev f\xc3\xa6rdigbygget. I dag er kun fundamentet bevaret, under et t\xc3\xb8rvelag i en forh\xc3\xb8jning ved J\xc3\xb8lstervatnets bred. Bygningen har m\xc3\xa5lt omkring 22 x 13 m._NEWLINE_Borgruinen er n\xc3\xa6vnt i skriftlige kilder allerede fra 1600-tallet, og beskrevet af Bergens biskop Jacob Neumann i 1823._NEWLINE_I 2010 gennemf\xc3\xb8rte Norsk institutt for kulturminneforskning (NIKU) en geofysisk unders\xc3\xb8gelse af borgen og de n\xc3\xa6rliggende omr\xc3\xa5der. Resultaterne fra disse unders\xc3\xb8kelser bekr\xc3\xa6ftee i stor grad oplysningerne fra Neumann.'